Ակիմ Թամիրով

Ակիմ Թամիրով (, , հայկական անունը՝ Հովակիմ Թամիրյանց, ), թատրոնի և կինոյի ազգությամբ հայThe Multi-Russian: Akim Tamiroffhttp://www.anunner.com/name/biography/ԱԿԻՄ_ԹԱՄԻՐՈՎ?lang=en ամերիկացի դերասան։

 Կենսագրություն և կարիերա 
Ակիմ Թամիրովը ծնվել է 1899 թվականի հոկտեմբերի 29-ին Թբիլիսիում, Բաքվի նավթարդյունաբերող Միքայել Թամիրովի և Մաշա Ամիրյանի որդին է։ Դերասանական կրթությունը ստացել է Մոսկվայի Գեղարվեստական Թատերական դպրոցում։

1922-1924 թվականներին նույն թատրոնի կազմում հյուրախաղերով շրջագայել է Եվրոպայի երկրներում։ 1923 թվականին տեղափոխվում է Ֆրանսիա՝ Փարիզ, ապա 1924 թվականին հաստատվել է ԱՄՆ-ում՝ Նյու Յորքում և մինչև 1928 թվականը հանդես եկել տարբեր թատրոններում։ 1929 թվականին հրավիրվել է Հոլիվուդ, շարունակել է իր դերասանական կարիերան Հոլիվուդում։ Սկզբում որպես թատրոնի դերասան խաղում է Մ. Բալիևի «Չղջիկ» խմբում (Le Chauve-Souris), ապա Նյու Յորքի «Գիլդ» թատրոնում։ Թողնելով թատրոնը հիմնում է բեմական գրիմի սեփական ակադեմիան, սակայն Մեծ Ճգնաժամի տարիներին սնանկանում է և կորցնում ակադեմիանhttp://ru.hayazg.info/Тамиров_Аким_Михайлович։

Դրանից հետո Թամիրովը գումար է վաստակում աշխատելով որպես տաքսու վարորդ, իսկ կինը՝ դերասանուհի Թամարա Շեյնը, աշխատում է ռեստորանում որպես մատուցողուհի։ Թամարան միաժամանակ հորդորում էր Ակիմին ամբողջությամբ սովորել անգլերեն և չխզել կապը թատրոնի և կինոյի հետ։

Առաջին դերը կինոյում խաղացել է 1932 թվականին, 33 տարեկան հասակում «Օ'Քեյ Ամերիկա» ֆիլմում։ Սկզբում խաղացել է էպիզոդիկ դերեր։ Խաղալով Ռուբեն Մամուլյանի «Թագուհի Քրիստինա» ֆիլմում ճանաչում է ձեռքբերում և 1934 թվականից արդեն նրան վստահվել են ինչպես երկրորդական, այնպես էլ գլխավոր դերեր։ Նրանով հետաքրքրվում է այդ ժամանակների Հոլիվուդի նշանավոր գործիչներից մեկը՝ Օրսոն Ուելսը, ում ֆիլմերում Ակիմ Թամիրովը կերտում է հետաքրքիր հերոսների։

1950-1960 ական թթ. Թամիրովը մեկնում է Եվրոպա և նկարահանվում է տարբեր երկրներում՝ Մեծ Բրիտանիա, Ֆրանսիա, Իտալիա և այլնhttp://www.kino-teatr.ru/kino/art/kino/198/։ Կարիերայի ավարտին ԱՄՆ-ում Թամիրովին հաճախ են հրավիրում հեռուստատեսություն որպես պատվավոր հյուր տարբեր շոուներում և սերիալներում։

 Ֆիլմագրություն 
Ակիմ Թամիրովը խաղացել է մոտ 150 գեղարվեստական և հեռուստատեսային ֆիլմերում, նաև սերիալներում։ 
Առավել նշանավոր ֆիլմերն են.
200px|մինի|կադր «Ու՞մ մահն է գուժում զանգը» ֆիլմից
200px|մինի|Ակիմ Թամիրովը «Ֆիեստա» ֆիլմում
 տարի  ֆիլմ  ռեժիսոր  խաղընկերներ 1935  «Բենգալյան ուլանի օրերը»  Հենրի Հաթաուեյ  Գերի Կուպեր 1936 «Երկ Լուի Պաստյորի մասին»  Ուիլյամ Դիտեռլի  Պոլ Մունի 1936  «Ցանկություն»  Ֆրենկ Բորզեջ  Գերի ԿուպերՄառլեն Դիտրիխ 1936  «Գեներալի մահը լուսաբացին»  Լյուիս Մայլսթոուն  Գերի Կուպեր 1936  «Դժբախտ Էնթոնի»  Մերվին Լեռոյ  Ֆրեդրիկ ՄարչՕլիվիա դե Հևիլլենդ 1943  «Ու՞մ մահն է գուժում զանգը»  Սեմ Վուդ Գերի ԿուպերԻնգրիդ ԲերգմանՎլադիմիր Սոկոլով 1944  «Վիշապի սերունդները»  Հարոլդ ԲուկեՋեք Կոնուեյ  Քեթրին Հեփբորն 1947  «Ֆիեստա»  Ռիչարդ Թորփ   1949  «Սև մոգություն»  Գրեգորի Ռատոֆ  Օրսոն Ուելս 1955  «Պարոն Արկադին»  Օրսոն Ուելս  Օրսոն Ուելս 1956  «Անաստասիա»  Անատոլ Լիտվակ  Յուլ ԲրիններԻնգրիդ ԲերգմանՀելեն Հայս 1958  «Չարի կնիք»  Օրսոն Ուելս  Օրսոն ՈւելսՉառլթոն ՀեսթոնՋոզեֆ ՔոթթենՄառլեն Դիտրիխ 1960  «Օուշենի տասնմեկ ընկերները»  Լյուիս Մայլսթոուն  Ֆրենկ ՍինատրաՇիռլի ՄաքլեյնԴին Մարտին 1961  «Ահեղ դատաստան»  Վիտորիո Դե Սիկա  ՖեռնանդելԱնուկ ԷմեԼինո ՎենտուրաԷռնեստ Բորգնայն 1962  «Դատավարություն»  Օրսոն Ուելս  Օրսոն ՈւելսԷնթոնի ՊերկինսՌոմի ՇնայդերԺաննա Մորո 1964  «Թոփքափը»  Ժյուլ Դասսեն  Փիթեր ՈւստինովՄաքսիմիլիան Շելլ 1965  «Ալֆավիլ»  Ժան-Լյուկ Գոդար  1965  «Լորդ Ջիմ»  Ռիչարդ Բրուքս  Պիտեր Օ'ԹուլՋեյմս ՄեյսոնԷլի Ուոլլակ 1965  «Տիկնիկները»  Մաուրո ԲոլոնինիԼուիջի ԿոմենչինիԴինո Ռիզի  Ջինա ԼոլոբրիջիտաՄոնիկա Վիտտի 1966  «Հետապնդում աղվեսի ետևից»  Վիտորիո Դե Սիկա  Պիտեր Սելլերս 1967  «Ռոզա բոլորի համար»  Ֆրանկո Ռոսսի  Կլաուդիա Կարդինալե 1968  «Մեծն Եկատերինան»  Գորդոն Ֆլեմինգ  Պիտեր Օ'Թուլ 1969  «Դոն Կիխոտ»  Գորդոն Ֆլեմինգ  Օրսոն ՈւելսՖեռնանդո Ռեյ

 Մրցանակներ 
2 անգամ ներկայացվել է «Օսկար» մրցանակի երկրորդ պլանի լավագույն դերասան անվանակարգում «Գեներալի մահը լուսաբացին» (1936) և «Ու՞մ մահն է գուժում զանգը» (1944) Հոլիվուդյան դասական դարձած ֆիլմի համար։
«Ու՞մ մահն է գուժում զանգը» ֆիլմի համար ստացել է «Ոսկե Գլոբուս» երկրորդ պլանի լավագույն դերասան անվանակարգում։

1960 թվականին Հոլիվուդյան փառքի ծառուղում բացվել է նրա փառքի աստղը։

 Ծանոթագրություններ 

 Գրականություն 
 Արծվի Բախչինյան, «Հայազգի գործիչներ», Երևան, 2002
 Федоров А.В. Аким Тамиров: звезда мирового экрана//Pro KИNO. 2004. N 4 (8). C.19-20

 Արտաքին հղումներ 
 anunner.com կայքում
 Ակիմ Թամիրովի լուսանկարներ gettyimages.com կայքում
 Ակիմ Թամիրով Katz's Film Encyclopedia
 Akim Tamiroff at Great Character Actors 
 Find a Grave կայքում

Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:Ամերիկահայ դերասաններ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Հոլիվուդյան փառքի ծառուղի
Կատեգորիա:Քաղցկեղից մահացածներ